PEST MEGYEI FUTSAL DIÁKOLIMPIA
IV. KORCSOPORT
2026/2027-OS TANÉV
VERSENYKIÍRÁS
Néhány gondolat az iskoláknak kiküldött tájékoztató levélből:
· Kérjük olvassák el az MDSZ által kiadott „Versenykiírás 2026/2027” című kiadványt, melyben az erre a tanévre vonatkozó versenyszabályok, versenykiírások megtalálhatóak. Ez olvasható a https://www.diakolimpia.hu oldalon, továbbra is csak digitális formában.
· A fontosabb változások holnapunkon (www.pmdiak.hu) a dokumentumok menüpontban megtekinthetőek.
· A labdajátékok elektronikus nevezési határideje: - IV. kcs.  2026. október 2. péntek. 
· A többi egyéni sportág esetében a sportági versenykiírás az iránymutató, mely tartalmazza a nevezési határidőt.
· Késve érkező nevezéseket sajnos nem tudunk elfogadni!
· A tavalyi évhez hasonlóan a Diákolimpia® versenyek részvételi díját minden esetben a fenntartó rendezi a Magyar Diáksport Szövetséggel kötött megállapodás alapján.
· A Magyar Diáksport Szövetség versenyeire elektronikusan kell nevezni. Az útmutató az MDSZ honlapján érhető el. Az elektronikus nevezési határidő: a sportági versenykiírásban leírtak szerint. A versenyeken (alapszintű, vármegyei ED és vármegyei) csak az elektronikus nevezés kinyomtatott nevezési lapját fogadjuk el.
· Az országos versenykiírások, programfüzetek, eredmények a Magyar Diáksport Szövetség honlapján olvashatók. (www.diakolimpia.hu)
· A vármegyei versenykiírások, versenyeredmények a Pest Vármegyei Diáksport Egyesület honlapján találhatók. (www.pmdiak.hu)
· Tisztelettel kérjük Önöket, hogy rendszeresen figyeljék a honlapokat, facebook oldalunkat, mert itt találhatóak a fontos információk a versenyekről. (időpontok, helyszínek, stb.)

A versenyek résztvevői:
· Korcsoport:
Csapatversenyben a IV. korcsoportba tartozó, 2012-2013-ban született fiú tanulók.
· Felversenyzés:
A IV. korcsoport versenyein III. korcsoportos (2014-2015-ben született) fiú tanulók felversenyezhetnek.
· Korlátozás: 
Nincs.

A versenyek lebonyolítása:
· Alapszintű verseny (november 21-ig)
· Csoportok: A benevezett intézményeket 3–5 csapatos csoportokba osztjuk.
· Fordulók száma: Két fordulót rendeznek.
· Továbbjutás: Minden alapszintű csoportból kizárólag az 1. helyezett csapat jut tovább a megyei elődöntőbe.
· Megyei elődöntő (december 5-ig)
· Csoportok: Az alapszintű verseny továbbjutóit 3–6 csapatos csoportokba soroljuk.
· Továbbjutás: Az elődöntő csoportjaiból az 1. helyezettek jutnak be a megyei döntőbe.
· Megyei döntő (december 18-ig)
· Továbbjutás az országos körbe: A megyei döntő eredménye alapján az 1. helyezett és a 2. helyezett szerez jogot arra, hogy jelentkezzenek az országos elődöntői csoportokba.

Sportági rendelkezések:
· Játéktér: 40 × 20 m-es kézilabdapálya, 3 × 2 m-es kézilabdakapuval.
· Játékidő: 1 × 25 perc, az utolsó 60 másodperc tiszta játékidővel. A játékvezető köteles az órát megállítani minden játékmegszakítás során, ha a labda huzamosabb ideig (pl.: sérülés miatt) játékon kívülre kerül. 
· Időkérés: 1 × 30 másodperc
· Labda: futsal.
· Csapatlétszám: 10 fő játékos + 2 fő felnőtt kísérő (tanár vagy edző).
· Játékosok szerepeltetése: versenyenként és csapatonként 10 fő játékos szerepeltethető, az a 10 fő, akiket az első mérkőzésük előtt leigazoltak és nevük szerepel a jegyzőkönyvben.
· Csapatlétszám a mérkőzésen: a pályán egy időben 1 kapus és 4 mezőnyjátékos tartózkodhat.
· Csere: a cserejátékosok maximális száma 5 fő, a cserelehetőség folyamatos a cserezónában (a középvonaltól 3-3 méteres távolságban). 
· Felszerelés: A mérkőzést jól láthatóan számozott, egységes mezben kell játszani. A cserejátékosok a kispadon megkülönböztető mezben foglalhatnak helyet. Az országos döntőre legalább két különböző színű, számozott garnitúrát, a cserejátékosok számának megfelelő számú megkülönböztető mezt és legalább 1 db szabályos méretű futsal labdát kell a csapatoknak magukkal vinni. 
Cipő: bemelegítő cipő (fekete talpú cipő nem használható).
Sípcsontvédő használata ajánlott, az országos döntőn kötelező.
· Mérkőzésekért adható pontok: 
· Győzelem 3 pont, vereség 0 pont. 
· Döntetlen esetén: 3-3 büntetőrúgás következik, amelyeket a „kisbüntető” távolságáról IV. korcsoportban 8 méterről kell elvégezni. A benevezett játékosok közül bárki rúghatja a büntetőt. Amennyiben ez sem dönt, akkor további büntetők következnek a labdarúgás szabályainak megfelelően, melyet azok a játékosok végezhetnek el, akik az első 3 büntetőrúgásnál nem szerepeltek, addig, amíg a csapat teljes (korrigált) létszáma nem lőtt büntetőt. Ha már a csapat minden tagja végzett büntetőrúgást, de még a büntetőpárbaj nem dőlt el, akkor a folytatásban a játékosok bármilyen sorrendben lőhetnek, de ismét mindenki csak egyszer.
· A büntetőrúgások után a győztes csapat 2 pontot, míg a vesztes 1 pontot kap.


· A megyei mérkőzésein:
Csoporton belüli sorrend meghatározása: 
4-5 csapat esetén:
1. legtöbb pont
2. egymás ellen elért eredmény a rendes játékidőben (ebbe a büntetőpárbaj kimenetele nem számít bele)
3. több győzelem a rendes játékidőben
4. jobb gólkülönbség
5. több rúgott gól
6. büntetőrúgások eredménye (ha két csapat esetén eddig minden egyforma volt, abszolút holtverseny)

3 csapat esetén
1. legtöbb pont
2. jobb gólkülönbség
3. több rúgott gól
4. ha ezek alapján sem határozható meg a sorrend (minden egyforma -abszolút holtverseny) akkor sorsolással kerül eldöntésre.

Holtverseny esetén a következő szempontok alapján dől el a továbbjutás:
2 csapat holtversenye esetén
a) Az azonos pontszámot elért csapatok egymás elleni eredménye. 
b) Ha ez döntetlen, akkor a büntetőrúgások eredménye dönt.
3 csapat holtversenye esetén:
a) A holtversenyen kívüli csapatok elleni eredményeket figyelmen kívül kell hagyni (mini tabella készítése)
b) legtöbb pont
c) több győzelem a rendes játékidőben
d) gólkülönbség
e) több rúgott gól
f) ha ezek után is abszolút holtverseny áll fenn, akkor a teljes tabellát kell figyelembe venni és a csoporton belüli sorrend meghatározásának elvei az irányadóak
g) ha ezek alapján sem határozható meg a sorrend (minden egyforma), akkor sorsolással kerül eldöntésre 
· Főbb játékszabályok: 
· A labda játékba hozása a kapuvonal elhagyása esetén kapuskidobással történik a hatoson belülről. Ebből gól nem érhető el.
· A kapus a hazaadást kézzel nem foghatja meg.
· A labda játékba hozása oldalról rúgással történhet. A rúgó játékos előtt legalább 5 méter távolságra köteles elhelyezkedni az ellenfél játékosa. Ha a rúgó játékos a labda birtokbavételétől számított 4 másodpercen belül nem végzi el a labda játékba hozatalát, akkor ez a jog átszáll az ellenfélre. Oldalrúgásból közvetlenül nem érhető el gól.
· Kezdőrúgásból közvetlenül gól nem érhető el.
· Pontrúgás esetén az 5 méteres távolság betartása és a 4 másodperces végrehajtási kötelezettség szintén érvényes.
· A kapuvonalon túlra jutó labda a védekező játékosról, kapusról is szögletrúgást eredményez.
· Ha egy játékos ugyanazon a mérkőzésen kettő sárga lapot kap a játékvezetőtől, akkor az a második sárga lapot követően 2 perces kiállítást von maga után. A kiállított játékosnak el kell hagynia a játékteret és a cserepadon sem foglalhat helyet. A kiállítás idejének letelte után csapata más játékossal kiegészülhet, a kiállított játékos a következő mérkőzésen játszhat. A kiállítás ideje alatt, a hátrányban lévő csapat, kapott gól esetén kiegészülhet.
· A sárga lapos figyelmeztetés mindig csak az adott mérkőzésre vonatkozik, a játékos azt nem viszi tovább.
· Durva szabálytalanság esetén a játékost azonnali piros lappal kell büntetni, ami 2 perces kiállítást von maga után, el kell hagynia a játékteret, és a cserepadon sem foglalhat helyet. A kiállítás idejének letelte után csapata más játékossal kiegészülhet, de a kiállított játékos a soron következő legalább egy mérkőzésen nem rendelkezik játékjogosultsággal. A kiállítás ideje alatt, a hátrányban lévő csapat, kapott gól esetén kiegészülhet.
· A szabálytalanság súlyosságának, mértékének figyelembevételével a játékvezető javaslata alapján a Versenybizottság elnöke határozza meg, hogy a játékos hány meccses eltiltást kap.
· Halmozott szabálytalanság: az egész mérkőzés során a 4. szabálytalanságot követően a játékvezető jelzi a versenybíróságnak és a csapatoknak, hogy a következő szabálytalanságtól kezdődően minden egyes közvetlen szabadrúgást maga után vonó szabálytalanság után úgynevezett kisbüntető következik, melyet a futsal versenyszabályai szerint kell elvégezni.
· Amennyiben a kiállítások miatt egy csapat pályán tartózkodó játékosainak száma 3 fő alá csökken, a mérkőzés véget ér.
· Amelyik csapat kiállításai miatt a mérkőzés befejeződik, az a csapat a mérkőzést 0-5-ös gólaránnyal elveszíti, illetve ha a vétlen csapat számára a pályán elért eredmény kedvezőbb, úgy a pályán addig elért eredménnyel ér véget a mérkőzés.
· A Futsal-játékszabály a Diákolimpia® honlapján a sportági Versenykiírásnál megtekinthető, letölthető.
· Az országos elődöntők és az országos döntő programfüzete a Diákolimpia® honlapján megtekinthető, letölthető (www.diakolimpia.hu).
· Minden egyéb kérdésben, amelyre ezen versenykiírás nem tér ki, a Diákolimpia® „Versenyszabályzata” és a FIFA Futsal (4+1) hatályos játékszabályai érvényesek.


